CELEX: 32015D0674
Language: da
Date: 2015-04-20 00:00:00
Title: Rådets afgørelse (EU) 2015/674 af 20. april 2015 om accept på Den Europæiske Unions vegne af den ændrede aftale om oprettelse af Den Almindelige Kommission for Fiskeri i Middelhavet

30.4.2015   
            
            
               DA
            
            
               Den Europæiske Unions Tidende
            
            
               L 111/1
            
         RÅDETS AFGØRELSE (EU) 2015/674
   af 20. april 2015
   om accept på Den Europæiske Unions vegne af den ændrede aftale om oprettelse af Den Almindelige Kommission for Fiskeri i Middelhavet
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:
   
               (1)
            
            
               Aftalen om oprettelse af Den Almindelige Kommission for Fiskeri i Middelhavet (GFCM) (»aftalen«) blev indgået og godkendt på den femte samling af FAO-konferencen i 1949 og trådte i kraft den 20. februar 1952.
            
         
               (2)
            
            
               Det Europæiske Fællesskab blev kontraherende part i GFCM ved Rådets vedtagelse af afgørelse 98/416/EF (1).
            
         
               (3)
            
            
               Som en følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab.
            
         
               (4)
            
            
               Den 15. november 2013 bemyndigede Rådet Kommissionen til på vegne af Den Europæiske Union at føre forhandlinger om de ændringer af aftalen, der vedrører spørgsmål, som falder inden for Unionens kompetence.
            
         
               (5)
            
            
               Medlemsstaterne og Kommissionen førte forhandlingerne afhængigt af deres respektive kompetenceområder i overensstemmelse med deres mandat og i tæt samarbejde.
            
         
               (6)
            
            
               Forhandlingerne blev afsluttet på GFCM's samling den 19.-24. maj 2014. GFCM godkendte teksten til den ændrede aftale på denne samling.
            
         
               (7)
            
            
               Formålet med ændringen af aftalen er at modernisere GFCM og styrke GFCM's rolle, når det gælder bevarelse af fiskeressourcerne i kompetenceområdet.
            
         
               (8)
            
            
               De mål og generelle principper, der er opstillet for GFCM, samt de opgaver, GFCM skal varetage, er taget op til revision og udbygget for at sikre den langsigtede bevarelse og en bæredygtig udnyttelse af de levende marine ressourcer og deres miljø.
            
         
               (9)
            
            
               Den ændrede aftale er i tråd med principperne i Unionens fælles fiskeripolitik. Det er derfor i Unionens interesse at acceptere den ændrede aftale —
            
         VEDTAGET DENNE AFGØRELSE:
   Artikel 1
   Den ændrede aftale om oprettelse af Den Almindelige Kommission for Fiskeri i Middelhavet godkendes herved på Unionens vegne.
   Teksten til den ændrede aftale er knyttet til denne afgørelse.
   Artikel 2
   Formanden for Rådet udpeger den person, som på Unionens vegne er beføjet til at meddele FAO Den Europæiske Unions accept af den ændrede aftale (2).
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 20. april 2015.
      
         
            På Rådets vegne
         
         J. DŪKLAVS
         
            Formand
         
      
   
   
      (1)  Rådets afgørelse 98/416/EF af 16. juni 1998 om Det Europæiske Fællesskabs tiltrædelse af Den Almindelige Kommission for Fiskeri i Middelhavet (EFT L 190 af 4.7.1998, s. 34).
   
      (2)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.